# Bor

### De Viquipèdia

  Aquesta pàgina és sobre l'element químic, si voleu informació sobre l'ésser mitològic aneu a Bor, i si es tracta de la ciutat sudanesa de Bor, aneu a Bor

Beril·li - Bor - Carboni
B Al
Taula complerta

General
Nom, símbol, nombre | Bor, B, 5
Sèrie química | Metal·loides
Grup, període, bloc | 13, 2 , p
Densitat, duresa Mohs | 2460 kg/m3, 9,3
Aparença | Negre
Propietats atòmiques
Pes atòmic | 10,811 uma
Radi mig † | 85 pm
Radi atòmic calculat | 87 pm
Radi covalent | 82 pm
Radi de Van der Waals | Sense dades
Configuració electrònica | [He]2s22p1
Estat d'oxidació (òxid) | 3 (lleument àcid)
Estructura cristal·lina | Romboèdrica
Propietats físiques
Estat de la matèria | Sòlid (no magnètic)
Punt de fusió | 2349 K
Punt d'ebullició | 4200 K
Entalpia de vaporització | 489,7 kJ/mol
Entalpia de fusió | 50,2 kJ/mol
Pressió de vapor | 0,348 Pa al 2573 K
Velocitat del so | 16200 m/s a 293,15 K
Informació diversa
Electronegativitat | 2,04 (Pauling)
Calor específica | 1026 J/(kg·K)
Conductivitat elèctrica | 1,0 x 10-4 m-1·Ω-1
Conductivitat tèrmica | 27,4 W/(m·K)
1er potencial d'ionització | 800,6 kJ/mol
2on potencial d'ionització | 2427,1 kJ/mol
3er potencial d'ionització | 3659,7 kJ/mol
4t potencial d'ionització | 25025,8 kJ/mol
5è potencial d'ionització | 32826,7 kJ/mol
Isòtops més estables

iso. | AN | Període de semidesintegració | CD | ED MeV | PD
--- | --- | --- | --- | --- | ---
10B | 19,9% | B és estable amb 5 neutrons
11B | 80,1% | B és estable amb 6 neutrons

Valors en el SI d'unitats i en CNPT (0º C i 1 atm), excepte quan s'indica el contrari.

El bor és un element químic de la taula periòdica que té el símbol B i nombre atòmic 5. És un element metal·loide, semiconductor, trivalent que existeix abundantment en el mineral borax. Hi ha dos al·lòtrops del bor; el bor amorf és una pols marró, però el bor metàl·lic és negre. La forma metàl·lica és dura (9,3 en l'escala de Mohs) i és un mal conductor a temperatura ambient. No s'ha trobat lliure en la natura.

## [edita] Característiques principals

El bor és un element amb vacants electròniques en l'orbital p; per això presenta una acusada apetència d'electrons, de manera que els seus compostos es comporten sovint com a àcids de Lewis, reaccionant amb rapidesa amb substàncies riques en electrons.

Entre les característiques òptiques d'aquest element, s'inclou la transmissió de radiació infraroja. A temperatura ambient, la seva conductivitat elèctrica és xicoteta, però és bon conductor de l'electricitat a alta temperatura.

Aquest metal·loide té la més alta resistència a la tracció entre els elements químics coneguts; el material fos amb arc té una resistència mecànica entre 1600 i 2400 MPa.

El Bor, torna la flama de color verd

El nitrur de bor, un aïllant elèctric que condueix la calor tan bé com els metalls, s'empra en l'obtenció de materials tan durs com el diamant. El bor té a més qualitats lubricants semblants a les del grafit i comparteix amb el carboni la capacitat de formar xarxes moleculars mitjançant enllaços covalents estables.

## [edita] Aplicacions

El compost de bor de major importància econòmica és el borax que s'empra en grans quantitats en la fabricació de fibra de vidre aïllant i perborat de sodi. Altres usos inclouen:

- Les fibres de bor usades en aplicacions mecàniques especials, en l'àmbit aeroespacial, aconsegueixen resistències mecàniques de fins a 3600 MPa.
- El bor amorf s'usa en focs artificials pel seu color verd.

- El àcid bòric s'empra en productes tèxtils.
- Els compostos de bor tenen moltes aplicacions en la síntesi orgànica i en la fabricació de vidres de borosilicat.
- Alguns compostos s'empren com a conservants de la fusta, sent de gran interés el seu ús per la seva baixa toxicitat.

- El B-10 s'usa en el control dels reactors nuclears, com a escut enfront de les radiacions i en la detecció de neutrons.

Els hidrurs de bor s'oxiden amb facilitat alliberant gran quantitat d'energia pel que s'ha estudiat el seu ús com a combustible de coets.

## [edita] Història

Els compostos de bor (de l'àrab buraq i aquest del persa burah) es coneixen des de fa milers d'anys. A l'antic Egipte la momificació depenia del natró, un mineral que contenia borats i altres sals comuns. A Xina s'usaven ja cristalls de borax cap a el 300 aC, i a la antiga Roma compostos de bor en la fabricació de vidre.

Al 1808 Humphry Davy, Gay-Lussac i L J. Thenard obteniren bor amb una puresa del 50% aproximadament, encara que cap d'ells va reconéixer la substància com un nou element, cosa que faria Jöns Jacob Berzelius en 1824. El bor pur va ser produït per primera vegada pel químic nord-americà W. Weintraub al 1909.

## [edita] Abundància i obtenció

Als Estats Units d'Amèrica (desert de Mojave, a Califòrnia) i Turquia són els majors productors de bor. L'element es troba combinat amb borax, àcid bòric, colemanita, kernita, ulexita i borats. L'àcid bòric es troba a vegades en les aigua volcàniques. La ulexita és un mineral que de forma natural presenta les propietats de la fibra òptica.

El bor pur és difícil de preparar; els primers mètodes usats requerien la reducció de l'òxid amb metalls com el magnesi o alumini, però el producte resultant quasi sempre es contaminava. Pot obtenir-se per reducció d'halogenurs de bor volàtils amb hidrogen a alta temperatura.

## [edita] Isòtops

En la naturalesa es troben dos isòtops de bor, B-11 (80,1%) i B-10 (19,9%).

## [edita] Precaucions

Ni el bor ni els borats són tòxics; no obstant alguns dels més exòtics compostos de bor i hidrògen són tòxics i han de manipular-se amb atenció

| A Wikimedia Commons hi ha contingut multimèdia relatiu a: Bor

Obtingut de "http://ca.wikipedia.org../../../b/o/r/Bor.html"

Categoria: Elements químics

##### Views

- Article
- Discussió
- Revisió actual

##### Cerca

##### En altres llengües

- Afrikaans
- العربية
- Asturianu
- Беларуская
- Български
- বাংলা
- Bosanski
- Corsu
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Furlan
- Gaeilge
- Galego
- עברית
- हिन्दी
- Hrvatski
- Magyar
- Հայերեն
- Bahasa Indonesia
- Ido
- Íslenska
- Italiano
- 日本語
- Lojban
- 한국어
- Latina
- Lëtzebuergesch
- Lietuvių
- Latviešu
- Māori
- Македонски
- മലയാളം
- Nahuatl
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- தமிழ்
- Тоҷикӣ
- ไทย
- Türkçe
- Українська
- O'zbek
- Tiếng Việt
- 中文
- 粵語